Κονθύλη

Η **Κονθύλη** (), (ο δήμος: Κονθύλης) ήταν αρχαίος οικισμός - πόλη και δήμος της Πανδιονίδας (περιοχή της Αρχαίας Αττικής και φυλή της αρχαίας Αθήνας).

## Τοποθεσία του αρχαίου δήμου
Ο δήμος της Κονθύλης, ήταν δήμος των Μεσογείων. Η ακριβής θέση του δήμου δεν είναι γνωστή ή βέβαιη και δεν έχει επακριβώς εξακριβωθεί, αλλά οι σύγχρονοι μελετητές πιστεύουν, ότι ήταν, προς τα νοτιοανατολικά των σύγχρονων Σπάτων, ίσως στην περιοχή των Μαζαρέικων. Η Κονθύλη αποτελούσε μέλος ένωσης δήμων, μαζί με τον δήμο της Ερχίας (σημερινά Σπάτα) και τον δήμο της Κυθήρου.

Ο ερευνητής του 19ου αιώνα Διονύσιος Σουρμελής, τοποθετούσε τον δήμο Κονθύλης στην περιοχή *Καντύλη*, μεταξύ Χαϊδαρίου και Περιστερίου.

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Πανδιονίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.) ο δήμος αντιπροσωπευόταν επίσης με 1 βουλευτή στη Βουλή των 600. Κατά την τρίτη περίοδο (224/223 – 201/200 π.Χ.) ο δήμος ενσωματώθηκε στην Πτολεμαΐδα φυλή με 1 βουλευτή. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

## Οι κάτοικοι της Κονθύλης
Ο δημότης της αρχαίας Κονθύλης ονομαζόταν Κονθυλεύς ή αναφερόταν με τη χρήση της λέξης «Κονθυλήθεν», δηλαδή προέρχεται από την Κονθύλη.

## Προσωπικότητες από την Κονθύλη
Υπήρξαν διάφοροι γνωστοί πολίτες από το δήμο της Κονθύλης, όπως η Βιτία από την Κονθύλη κόρη του Λυσικράτους, ο Διοχάρης ο Κονθυλεύς πατέρας του Λυκομήδους κ.α. 

## Δείτε επίσης
* Αρχαία Αθήνα
* Πανδιονίδα φυλή
* Πτολεμαΐδα φυλή

## Παραπομπές - σημειώσεις


## Πηγές – βιβλιογραφία
**Πρωτογενείς πηγές** 
* Ελληνικές επιγραφές - IG Κονθυλ Attica (IG I-III).

**Δευτερογενείς πηγές**
* Conthyle, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'',“Attica”. (43, 62, 69, 111 no. 73, table 3, 13.). Princeton: American School of Classical Studies at Athens (ASCSA), 1975, ISBN 978-0-87661-514-0
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p. 129.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630
* Peter J. Bicknell, "Clisthène et Kytherros", "Revue des Études Grecques", (REG 89), Volume 89, Numéro 426, Année 1976, pp. 599-603.
* M. Petropolakou, E. Pentazos, "Ancient Greek Cities 21. Attiki", 1973, p. 157 no. 25.

## Εξωτερικοί σύνδεσμοι

*  
* Δήμος Σπάτων - Αρτέμιδος , στην ιστοσελίδα: www.spata-artemis.gr του Δήμου Σπάτων - Αρτέμιδος.
* 
* Konthyle, SE Spata, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, *Ψηφιακός Άτλας της Ρωμαϊκής Αυτοκρατορίας*, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios.
* Konthyleus στην ιστοσελίδα: ASCSA Digital Collections και https://web.archive.org/web/20170422162836/http://www.ascsa.edu.gr/ της Αμερικανικής Σχολής Κλασικών Σπουδών στην Αθήνα.

Κατηγορία:Δήμοι της Αρχαίας Αττικής
Κατηγορία:Αρχαία Αθήνα